गन्ना शोध केन्द्र का बीज उगाने वाले किसानों को प्रति कुन्टल सौ रुपये के अनुदान का प्राविधान है। इस साल से यह भी बंद कर दिया गया है। जिन्होंने गत वर्ष इस तरह से गन्ना बीज अपने खेतों में उगाया है, उन्हें इस साल यह अनुदान भी नहीं दिया जा रहा। प्रत्येक जिले के लगभग तीन-तीन सौ किसान इस योजना में भाग लेते थे। इन सभी को अब मायूसी का सामना करना पड़ेगा। इससे सरकार का किसानों के साथ बड़ा छल करने की मंशा का पता चलता है। ऐसे में यह कहने में बुराई नहीं कि सूबा और केन्द्र सरकार दोनों ही किसानों की सभी सहूलियतें खत्म करने का मन बना चुकीं।